# ברמן

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).
מיקומה של ברמן בגרמניה

ברמן (Bremen) היא עיר המהווה אחת מ-16 המדינות הפדרליות של גרמניה. זוהי המדינה הקטנה ביותר בגרמניה מבחינת השטח ומבחינת האוכלוסייה.

ברמן היא אחת משלוש ערי-המדינה בגרמניה, יחד עם ברלין והמבורג; בניגוד להן, ברמן מורכבת משתי ערים: העיר ברמן, שהעניקה למדינה את שמה, והעיר ברמרהאפן (Bremerhaven), הנמצאת 53 ק"מ צפונית לברמן. השטח בין שתי הערים שייך למדינת סקסוניה התחתונה; ברמן היא המדינה היחידה בגרמניה המורכבת משתי יחידות שטח שאינן מחוברות יבשתית.

## [עריכה] הערים ברמן וברמרהאפן

ברמן היא העיר העשירית בגודלה בגרמניה, עם כ-550 אלף תושבים, המתפרסים על שטח גדול יחסית - 326 קמ"ר (העיר החמישית בגודל שטחה בגרמניה).

נמלה של ברמן הוא השני בגודלו בגרמניה, אחרי זה של המבורג.

בברמן שתי אוניברסיטאות ו-3 מכללות, בהן למדים כ-31,000 סטודנטים. אחת האוניברסיטאות היא האוניברסיטה הבינלאומית של ברמן, אשר נוסדה ב-1999; זו ייחודית בגרמניה בכך שהיא נמצאת בידיים פרטיות, ולפיכך דורשת מהלומדים בה תשלום שכר לימוד; כמעט בכל האוניברסיטאות האחרות בגרמניה הלימודים בחינם. הלימודים באוניברסיטה זו מתנהלים באנגלית.

בברמן שבעה מוזיאונים.

כשמינית מתושבי ברמן אינם גרמנים; מתוכם כ-40% הינם טורקים.

ברמן היא עיר תאומה של חיפה.

## [עריכה] היסטוריה

העיר הוזכרה בכתב לראשונה בשנת 782, כשחיל הצבא של קארל הגדול התקדם לאורך נהר הווזר במטרה לנצר את השבטים ששכנו במקום. חמש שנים לאחר מכן ייסד בה קארל את הבישופות הראשית של צפון אירופה, ובכך הפכה העיר לאחד מהמרכזים הראשיים של העולם הנוצרי. הבישופים ששלטו בברמן היו הכוח המניע מאחורי מעשה ההתנצרות של ארצות סקנדינביה.

במאה ה-12 קרא הנרי הארי, דוכס סקסוניה, תיגר על עוצמתם הרבה של הארכי-בישופים. הנרי הפך להיות השליט העובדתי של ברמן, מה שהפחית מכוח הכמורה. ברמן הפכה להיות עיר מסחר מצליחה שכללה נמל גדול, שאוניותיו חלשו על כל החלק הדרומי של הים הצפוני. השליטה הזו הסתיימה כאשר ברית ערי הנזה, שהייתה בתחילה מצומצמת רק לים הבלטי, החלה להתפשט גם לים הצפוני. בשנים המוקדמות של המאה ה-14, אוניות מטעם ברמן התקיפו אוניות של ערי ברית הנזה. בכדי להימנע ממלחמה הוסכם על צירוף ברמן לברית הערים.

ברמן נשארה חברה לא נלהבת בברית הנזה. למרות שברמן דרשה סיוע ועזרה במלחמותיה עם שבטים שונים על פריסיה, היא לא השתתפה במרבית מהמבצעים שנערכו על-ידי ברית הנזה בים הבלטי. המאבק הוחרף עוד יותר ב-1425, כשתושבי ברמן שרפו מסמכים הנזאטיים בכיכר העיר. ב-1427 כבר לא הייתה ברמן חברה בברית הנזה; אובדן הכוח הפתאומי הוביל לתביעות טריטוריאליות מצד מדינות שכנות לברמן; המדינה נאלצה למסור שטחים ניכרים.

בשנת 1827 הוקמה העיר ברמרהאפן על שפכו של נהר הווזר, בכדי לשמש כמוצב חיצוני שישגיח על האוניות שיצאו מברמן; מכאן נובע הקשר בין שתי הערים. ב-1847 הוקם קו אוניות הקיטור הראשון בין אירופה ואמריקה, כשמוצאו בברמרהאפן.

ב-6 במרץ 1901 ניסו מתנקשים לרצוח את וילהלם השני בברמן.

עד למלחמת העולם השניה נקראה העיר וֶזֶרמינדֶה (Wesermünde, שפך הנהר וזר); לאחר המלחמה, בה נהרס רוב העיר, שונה שמה לברמרהאפן (הנמל של ברמן). כיום מהווה נמלה של ברמרהאפן את נמל הדייגים הגדול בגרמניה; העיר נקראת לעתים בהיתול Fischtown, עיר הדגים.

נהר הווזר זורם בתוך ברמן ונשפך לים הצפוני בברמרהאפן

## [עריכה] התפתחות האוכלוסייה בברמן (העיר)

- 1810: 35,800 תושבים
- 1830: 43,700 תושבים
- 1850: 55,100 תושבים
- 1880: 111,900 תושבים
- 1900: 161,200 תושבים
- 1925: 295,000 תושבים
- 2005: 550,000 תושבים

## [עריכה] אתרים בעיר ברמן

- בית העיריה המפואר (נבנה ב-1410); בחזית הבניין נמצא פסלו של רולנד, סמלה של העיר ברמן.
- כנסיית פטרי הקדוש (נבנתה במאה ה-13). בכנסייה יש תגליפים (ציורים של גילוף בקיר) של משה רבנו, דוד המלך, פטרוס ופאולוס (שליחי ישו), ותוספת מאוחרת - תגליף של הקיסר קרל הגדול.
- Liebfrauenkirche - הכנסייה העתיקה בברמן (נבנתה במאה ה-11).
- כנסיית מרטין הקדוש על גדת נהר הווזר.
- Schütting - בית גילדת הסוחרים.
- Schnoor - רובע מימי הביניים, בעל רחובות צרים ופאבים נוסטלגיים.
- Schlachte - הנמל הישן (מימי הביניים) של ברמן; הנמל המודרני נמצא כמה קילומטרים במורד הנהר.

## [עריכה] מדינת ברמן

דגלה של ברמן; האגדה מספרת כי דגל זה היווה השראה לדגלה של ארצות הברית

שטחן של ברמן וברמרהאפן הוא 404 קמ"ר, ומספר תושביהן יחדיו מסתכם בכ-650 אלף איש. היא שוכנת בצפון גרמניה, והיא אחת מארבע המדינות היחידות בגרמניה השוכנות לחוף הים (הצפוני).

ברמן הפכה למדינה בגרמניה בשנת 1949; לפני כן הוחזקה בידי האמריקנים.

רמת החיים במדינה נחשבת לגבוהה יחסית לשאר גרמניה, אם כי גם שיעור האבטלה (17% ב-2005) גבוה מעט מהממוצע הגרמני.

אוכלוסיית המדינה כוללת מיעוט פריזי, עם גרמני המתגורר ברובו בצפון הולנד.

ראש עיריית ברמן (נכון ל-2005), המשמש גם כראש ממשלת המדינה ("נשיא הסנאט" הוא תוארו הרשמי) הוא הנינג שרף (Hening Scherf) מה-SPD, המפלגה הסוציאל-דמוקרטית הגרמנית, אשר נבחר בשנת 1995.

## [עריכה] קישורים חיצוניים

- האתר הרשמי של ברמן
- אוניברסיטת ברמן
- האוניברסיטה בינלאומית של ברמן
- מראה מקיף של ברמן
- מחקר גיניאולוגי בברמן
- הגירה דרך נמל ברמן
- החברה הגיניאולוגית של ברמן

מדינות גרמניה

באדן-וירטמברג · בוואריה · ברלין · ברמן · ברנדנבורג · המבורג · הסה · חבל הסאר · מקלנבורג-מערב פומרניה · נורדריין-וסטפאליה · סקסוניה · סקסוניה-אנהלט · סקסוניה התחתונה · ריינלנד-פאלץ · שלזוויג-הולשטיין · תורינגיה |

מקור: http://he.wikipedia.org../../../%D7%91/%D7%A8/%D7%9E/%D7%91%D7%A8%D7%9E%D7%9F.html

קטגוריות: ערי הנזה | מדינות גרמניה | גרמניה: ערים

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Afrikaans
- Alemannisch
- العربية
- Български
- Català
- Česky
- Dansk
- Deutsch
- Esperanto
- Español
- Français
- Hrvatski
- Magyar
- Bahasa Indonesia
- Ido
- Italiano
- 日本語
- Basa Jawa
- ქართული
- 한국어
- Lëtzebuergesch
- Lietuvių
- Македонски
- Plattdüütsch
- Nederlands
- Norsk (bokmål)
- Polski
- Português
- Română
- Русский
- Simple English
- Slovenčina
- Српски / Srpski
- Svenska
- Volapük
- 中文